पाएं अपने शहर की ताज़ा ख़बरें और फ्री ई-पेपरडाउनलोड करें
45 प्लस लोगों के लिए कोविशील्ड खत्म हो गई है। अब कोवैक्सीन की डोज ही लगाई जाएगी। शनिवार को तीन तहसील क्षेत्रों में इसका टीकाकरण होगा। जिले में शनिवार को कुल 26 केंद्रों पर वैक्सीनेशन होगा। बीकानेर को कोविशील्ड की 9200 डोज मिली थी। इसमें से 6464 लोगों ने सेकेंड डोज लगवाई है, जो सर्वाधिक है।
जिले में कुल वैक्सीनेशन 9512 लोगों का हुआ। इसमें से 3048 को पहली डोज लगी है तथा 18 प्लस के 578 युवा भी शामिल हैं। सबसे ज्यादा टीके फोर्ट डिस्पेंसरी 523, बज्जू 560 और नोखा में 653 लोगों ने लगवाए।
इन केंद्रों पर 150-150 का टारगेट था। सैकंड डोज लगवाने वालों की संख्या सर्वाधिक रही। आरसीएचओ डॉ. राजेश गुप्ता ने बताया कि कोविशील्ड खत्म होने के कारण शनिवार को सभी केंद्रों पर कोवैक्सीन ही लगाई जाएगी। जिनके कोवैक्सीन की पहली डोज लग चुकी है और 28 दिन हो गए वे शनिवार को दूसरी डोज लगवा सकते हैं। जो व्यक्ति कोवैक्सीन की पहली डोज लगवाना चाहें वे भी केंद्रों पर पहुंच सकते हैं। कोवैक्सीन की सात हजार डोज मिली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn